b'\n_START_ARTICLE_\nDinamo\n_START_PARAGRAPH_\nDinamo je elektri\xc4\x8dni generator, ki proizvaja enosmerni tok z uporabo komutatorja. Dinami so bili prvi generatorji, ki so proizvajali elektri\xc4\x8dni tok za industrijo. Prav tako so bili osnova za elekti\xc4\x8dne motorje, alternatorje in rotacijske konverterje. Danes se za generiranje elektri\xc4\x8dnega toka ve\xc4\x8dinoma uporablja generatorje, ki proizvajajo izmeni\xc4\x8dni tok, ker imajo ve\xc4\x8dji izkoristek (\xc4\x8dez 95%), so bolj zanesljivi in cenej\xc5\xa1i. Slabost pri dinamu je komutator, ki se obrablja. Tudi pojav cenej\xc5\xa1ih usmernikov, ki spreminjajo izmeni\xc4\x8dni tok v enosmernega._NEWLINE_Beseda dinamo izhaja iz gr\xc5\xa1\xc4\x8dine: dinamis - mo\xc4\x8d. Po svetu se kdaj uporablja ta termin namesto generator. Kdaj se za majhne generatorje na kolesih, ki ustvarjajo tok za lu\xc4\x8di, uporablja termin dinamo, \xc4\x8deprav proizvajajo izmeni\xc4\x8dni tok in so v bistvu magneto._NEWLINE_Dinamo pretvarja mehansko delo v elektri\xc4\x8dno energijo s pomo\xc4\x8djo rotirajo\xc4\x8dih navitij in magnetnega polja. Ta pojav pojasnjuje Faradayev indukcijski zakon. Dinamo ima nepremikjao\xc4\x8di stator, ki ima konstantno magnetno polje in rotirajo\xc4\x8de navitje imenovano armatura. Premikanje \xc5\xbeice v magnetnem polju proizvaja elektri\xc4\x8dni tok v \xc5\xbeici. Na majhnih napravah se za konstantno magnetno polje uporablja trajne magnete, na velikih pa elekromagneti.\n_START_SECTION_\nDelovanje dinama\n_START_PARAGRAPH_\nKo se \xc5\xbeica vrti v magnetnem polju se spremeni smer toka vsakega pol obrata, zato se tudi v dinamu sprva proizvaja izmeni\xc4\x8dni tok, zaradi tega je potreben komutator, ki pretvarja izmeni\xc4\x8dni tok v pulznega enosmernega - v bistvu rotirajo\xc4\x8de stikalo, ki je name\xc5\xa1\xc4\x8deno na osi motorja in s vrti skupaj z njim. Po komutatorju drsijo \xc5\xa1\xc4\x8detke, preko katerih se zaklju\xc4\x8duje elektri\xc4\x8dni tokokrog med rotorskim navitjem in zunanjimi priklju\xc4\x8dki. \xc5\xa0\xc4\x8detke so narejene iz grafita, zato se s\xc4\x8dasoma obrabljajo in jih je potrebno po dolo\xc4\x8denem \xc4\x8dasu obratovanja zamenjati._NEWLINE_Prvi dinami so za magnetno polje uporabljali trajne magnete, od tod ime "magneto elektri\xc4\x8dne naprave" ali samo "magneto". Kasneje so in\xc5\xbeenirji odkrili, da se z uporabo elektromagnetov na statorju, da proizvesti mo\xc4\x8dnej\xc5\xa1e magnetno polje in s tem ve\xc4\x8djo mo\xc4\x8d.  Te naprave so imenovali "dinamo elektri\xc4\x8dne naprave" ali samo "dinamo". Magnetno polje na statorju so sprva vzpodbudili z uporabo manj\xc5\xa1ega dinama ali magneto naprave. Wilde in Siemens sta ugotovila, da je mo\xc5\xbena samovzpodbuditev s tokom, ki ga generira dinamo. To je vodilo do precej mo\xc4\x8dnej\xc5\xa1ega magnetnega polja in ve\xc4\x8dje mo\xc4\x8di.'